google/wiki40b huggingface dataset:
HTPC

Softvér

Do HTPC je potrebné nainštalovať operačný systém ako do klasického počítača, ale prispôsobený na ovládanie diaľkovým ovládačom. Je možné si vybrať medzi systémom od Microsoftu alebo zadarmo dostupnou linuxovou distribúciou.
Prvým systémom od spoločnosti Microsoft určený pre HTPC bol Windows XP Media Center Edition 2005, ktorý vychádza z Windows XP, ale pridáva navyše predovšetkým aplikáciu Media Center, ktorá sa stará o komunikáciu medzi vlastným operačným systémom a používateľom. Túto nadstavbu však nie je nutné používať, vnútorne je Windows XP MCE normálny systém. S príchodom Windows Vista sa Microsoft rozhodol nevydávať systém určený výhradne pre HTPC, ale implementoval aplikáciu Media Center do Windows Vista Home Premium a Windows Vista Ultimate.
Ďalšou možnosťou je použiť napríklad linuxovú nadstavbu MythTV alebo distribúciu, ktorá obsahuje už všetko potrebné, v poslednej dobe hlavne LinuxMCE. Ďalšie kvalitné voľby sú multimediálne centrá postavené na Linuxe ako XBMC alebo Boxee.

Hardvér

HTPC využíva štandardný počítačový hardvér, ale s dôrazom na nízku hlučnosť, malé rozmery a umiestnenie naležato medzi ostatnou elektronikou v obývacej izbe.

Procesor

HTPC nemusí nutne obsahovať vysoko výkonný procesor, väčšinou sa dôraz kladie na spotrebu (a tým pádom aj jednoduchšie chladenie). Pre plynulé prehrávanie videa sa odporúča minimálne 1 GHz procesor. Pre plynulé prehrávanie Full HD 1080p videa je odporúčaný procesor Intel Core 2 Duo 1,8 GHz a rýchlejší.
HTPC je multimediálny, preto sa v ňom presadzujú aj APU procesory, ktoré obsahujú grafickú kartu.

Grafická karta

Nie všetci používatelia HTPC sa uspokoja s grafickou kartou integrovanou na základnej doske. Častým riešením je použitie diskrétnej grafickej karty od nVidia alebo AMD. Modely s pasívnym chladením sú vhodnejšie, pretože sú nehlučné. Je tiež možné použiť APU (pozri vyššie), v tom prípade je výkon tiež postačujúci a chladenie spoločné s procesorom.

Televízna karta

Pre spracovanie analógového alebo digitálneho televízneho vysielania je nutné vybaviť HTPC televíznym tunerom. V súčasnej dobe prevládajú hybridné televízne karty (t.j. zvládajú digitálne aj analógové televízne vysielanie).

Diaľkové ovládanie

Pre pohodlné ovládanie z kresla je HTPC vybavené diaľkovým ovládačom a bezdrôtovou klávesnicou, prípadne len špeciálnou klávesnicou s multimediálnymi klávesmi uľahčujúcimi ovládanie media center a integrovaným zariadením na ovládanie kurzora myši, ako poznáme z notebookov.

Zobrazovacie zariadenie

Ako zobrazovacie zariadenie sa najčastejšie používa veľkoplošný LCD alebo plazmová obrazovka. Pripojenie je realizované pomocou D-SUB, DVI alebo novej HDMI, ktoré implementuje obraz aj zvuk v jednom kábli.
Holque

Poloha

Obec má rozlohu 3,81 km². Najvyšší bod je položený 5 m n. m. a najnižší bod 1 m n. m.

Obyvateľstvo

Počet obyvateľov obce je 920 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Janoška

Životopis

Študoval na Ústave kreslenia a maľovania pri PF UK v Bratislave u prof. J. Mudrocha, K. Sokola a D. Millyho a na Akadémii krásnych umení v Krakove. Vysokoškolský učiteľ, vedúci Katedry výtvarnej výchovy PF v Banskej Bystrici. Samostatné výstavy v Banskej Bystrici (1965, 1966, 1970, 1977, 1980, 1983, 1989).
Míchovec

Ochrana

Predmetom ochrany je pralesový porast bukových javorín s masovým výskytom mesačnice trvácej, významné skalné hradby.
Michal Kiss

Životopis

Študoval na gymnáziu v Leviciach a v Banskej Bystrici. Následne na právnickej fakulte v Budapešti, JUDr. Od 1880 podslúžny, 1889 slúžny. Od roku roku 1896 pôsobil ako predseda sirotskej stolice v Zlatých Moravciach. Filozofickými, sociologickými, národohospodárskymi a politicko-právnymi úvahami prispieval do domácich i zahraničných časopisov.
Leopold Branislav Abafi

Životopis

Pochádzal z oravskej vetvy šľachtického rodu Abafi s predikátmi z Aboviec a Hornej Lehoty (Abaffy de Nagyabafalva et Felső-Lehota). Jeho otec bol evanjelický farár Daniel Abafi, matka Karolína, rod. Rohoňová, mal 2 bratov a sestru. Vzdelanie získaval v Levoči, Prešove a v Bratislave. V rokoch 1848 – 1849 sa aktívne zúčastnil revolučného hnutia, vrátane Slovanského zjazdu v Prahe. Po revolúcii pracoval ako úradník Nitrianskej stolice, neskôr pokračoval v štúdiu teológie a súčasne bol kaplánom v Beckove. Po vysvätení za kňaza sa v roku 1855 stal farárom. V rokoch 1881 – 1882 bol zakladateľom i redaktorom kazateľského mesačníka Slovo života, no pre článok proti maďarizácii bol zbavený redaktorstva a odsúdený na pokutu.

Tvorba

Literárne činný začal byť už počas štúdia v Levoči. Stal sa aktívnym členom slovenských študentských spolkov a svoje básne, drámy a prózy uverejňoval v časopise Sokol, rukopisnom zábavníku Život a v almanachu Lipa. Po roku 1875 sa venoval výlučne cirkevnej tvorbe. Prekladal do maďarčiny a z nemčiny do slovenčiny.
Rudka (prírodná rezervácia)

Ochrana

Predmetom ochrany sú porasty ktoré sa nachádzajú na vápencoch, ktoré miestami vystupujú na povrch. Lesné majú polokultúrny charakter s prevahou buka lesného, spolu s vtrúseným hrabom obyčajným, dubom letným, javorom horským a javorom poľným. Ďalej sa tu miestami vyskytuje jedľa biela, smrek obyčajný, smrekovec opadavý, borovica lesná.
Kríkové poschodie na území je zastúpené ríbezľou egrešovou, zemolezom obyčajným, brečtanom popínavým a chráneným lykovcom jedovatým.
Chránené rastliny sú v podraste zastúpené vtáčou prilbou bielou, koralicou lesnou, kruštíkom širokolistým, orlíčkom obyčajným.
Dijkstrov algoritmus

Dijkstrov algoritmus je jedným zo základných algoritmov teórie grafov. Jeho primárnym využitím je hľadanie najkratšej cesty v hranovo-ohodnotenom orientovanom grafe G = (V, H, c). Tento graf pozostáva z množiny vrcholov V, množiny orientovaných hrán H a funkcie c, ktorá zobrazuje množinu hrán do množiny reálnych čísel. Teda pre ňu platí H → R. Ďalším predpokladom je aby c(h) ≥ 0, pre všetky hrany h z množiny H. Jeho autorom je holandský matematik E. W. Dijkstra a typovo ide o algoritmus najkratšej cesty z jedného vrcholu (počiatok, označme ho aj s) do ostatných, najčastejšie však do jedného konkrétneho (cieľ d).

Výpočtová zložitosť

Vo všetkých behoch prvého kroku sa vykoná maximálne |H| = m operácií, keďže každú hranu použijeme nanajvýš raz. V druhom kroku stačí prezrieť maximálne |V| = n vrcholov. Keďže |H| = O(|V|²), výpočtová zložitosť Dijkstrovho algoritmu je O(n²).
Jozef Branislav Ďurjan

Životopis

Študoval na gymnáziu v Žiline a v Banskej Bystrici (1864 – 1866), učiteľský diplom získal roku 1880. Od roku 1866 hospodáril na rodinnom majetku, 1874 – 1891 učiteľ v Stránskom, po roku 1891 pracovník kníhtlačiarne K. Salvu v Ružomberku. Iniciátor regionálnych osvetových podujatí, dopisovateľ Národných novín, podporovateľ Matice Slovenskej. Článkami osvetového a folklórneho charakteru prispieval do rôznych časopisov, novín a kalendárov. Samostatne vydal zbierky príležitostnej lyriky a životopis Cyrila Gabriela Zaymusa.
Myseľ

Názory na myseľ

Myseľ je podľa Condillaca súbor pocitov.
Myseľ je podľa Descarta netelesná podstata, ktorá je odlišná od materiálnej alebo telesnej podstaty. Vlastnosťou mysle ako mysliacej substancie je vedomie. Myseľ telom priamo pohybuje a telo priamo prežíva.
Myseľ je podľa Huma súbor dojmov.
Myseľ v joge zahrnuje (podobne ako telo) homeostatický mechanizmus, ktorý zabezpečuje vyváženú integrálnu činnosť (samádhi) aj pri pôsobení normálnych vonkajších a vnútorných stimulov.
Pataňdžali tvrdil, že myseľ tvorí jednotu s telom.
Frignicourt

Poloha

Obec má rozlohu 9,7 km². Najvyšší bod je položený 114 m n. m. a najnižší bod 98 m n. m.

Obyvateľstvo

Počet obyvateľov obce je 1 794 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Élix-le-Château

Poloha

Obec má rozlohu 10,52 km². Najvyšší bod je položený 244 m n. m. a najnižší bod 222 m n. m.

Obyvateľstvo

Počet obyvateľov obce je 747 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nicolas Pascarel

Nicolas Pascarel (* 1966, Paríž, Francúzsko) je francúzsky fotograf.
V roku 1988 sa zoznámil s talianskou herečkou Laurou Betti, ktorá mu pomohla stať sa fotografom s príbehom o susedoch mesta Ríma. Po roku strávenom v Ríme sa vrátil späť do Francúzska. V rokoch 1996 – 1997 žil v Havane, kde nafotil cyklu “Moros y cristianos”. Po návrate z Kuby navštívil niekoľkokrát juhovýchodnú Áziu. Viedol workshopy v rokoch 2000 a 2002 v kambodžskom Phnom Pénhe, 2002 a 2008 v Bangkoku a Chiang Rai v Thajsku a 2005 a 2006 v Hočiminovom Meste vo Vietname.
Vystavoval na viac ako 40 výstavách vo Francúzsku, Kube, Číne, Vietname, Taliansku, Holandsku, Španielsku, Nemecku, Thajsku, Singapure, Indonézii, Kambodži a USA. Je autorom dokumentárneho diela o Kambodži – Durant la Pluie (During the rain), z roku 2004. V roku 2006 založil združenie Fotoasia pre spoluprácu európskych a ázijských fotografov.
Ján Medlen

Ján Medlen (* 9. január 1870, Gbely – † 6. jún 1944, tamže) bol slovenský roľník, ktorý objavil prvé ložiská zemného plynu na Slovensku .

Objav ložiska

Pri odvodňovaní močarísk v roku 1912 objavil Ján Medlen zemný plyn, ktorý prenikal cez pôdu na povrch. Po tom, čo zistil že zemný plyn je horľavý, vykopal jamu hlbokú asi 1,5 metra ktorú obložil tehlami. Tým vytvoril jednu z z prvých nádrží na odchytávanie zemného plynu. Medzi nádržou na plyn a svojím domom vykopal priekopu ktorú tiež obložil a zakryl tehlami, čím spojil dom so zdrojom zemného plynu. Vďaka horľavosti plynu využíval tento vynález na vykurovanie svojho domu. Neuvedomoval si, že sa mu čoraz viac presycuje dom horľavou látkou. Začiatkom roka 1913 pri zapaľovaní ohňa jeho dom poškodil výbuch nahromadeného zemného plynu.
Po výbuchu boli geológovia H. Böckh a Š. Papp poverení oddelením pre štátne kutanie na zemný plyn, zemný olej a draselnú soľ Ministerstvom financií Uhorského kráľovstva, urobiť geologický prieskum na mieste explózie. Po prvých obhliadkach lokality navrhli ďalší geologický prieskum územia, ktorý viedol k postupnému otvoreniu ložísk zemného plynu a ropy v tejto oblasti.
Ján Medlen zomrel na astmu v roku 1944.
Ploskochvost užovkový

Opis

Ploskochvost užovkový je svetlomodrej farby s charakteristickými tmavomodrými prstencami okolo tela. Typické su preň žlté pery. Na bruchu majú ploskochvosty na rozdiel od mornárov väčšie šupiny, ktoré im zlepšujú pohyb po pevnine. Dorastá do dĺžky 1 až 3 metrov a váži do 5 kilogramov. Je jedným zo 40 druhov, ktoré majú pádlovito sploštený chvost a žijú a živia sa v mori.

Výskyt

Tento druh žije prevažne v južnej a juhovýchodnej Ázii a to vo východnej časti Indického oceánu a na juhozápade Pacifiku. Obýva pobrežné vody, mangrovové močiare, ústia riek a koralové útesy.

Správanie

Nie je agresívny. Je prudko jedovatý, ako všetky morské hady, ale pre človeka nie je nebezpečný, lebo nehryzie a to dokonca ani pri manipulácii.

Potrava

V plytkej vode sa živí rybami, hlavne úhormi. Korisť loví pomocou silného jedu.

Rozmnožovanie

Tento morský had a jeho blízki príbuzní na rozdiel od väčšiny ploskochvostov, ktoré trávia celý život v mori a rodia živé mláďatá, vychádza v období rozmnožovania na súš a kladie vajcia pod napadané lístie. Znáša až 20 vajec. Po vyliahnutí sa mláďatá zdržiavajú v plytkej vode, časom sa po pobreží roztratia do mora.
Villeneuve-la-Lionne

Poloha

Obec má rozlohu 15,27 km². Najvyšší bod je položený 192 m n. m. a najnižší bod 125 m n. m.

Obyvateľstvo

Počet obyvateľov obce je 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Revišné

Polohopis

Leží v geomorfologickom celku Oravská vrchovina na potoku Orvišník v nadmorskej výške 503 m n. m. Je situovaná 1 km severne od centra Veličnej. Revišné je prístupné odbočením vľavo z cesty I/70 z Kraľovian do Dolného Kubína.
Artzenheim

Poloha

Obec má rozlohu 9,69 km². Najvyšší bod je položený 186 m n. m. a najnižší bod 177 m n. m.

Obyvateľstvo

Počet obyvateľov obce je 813 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fresnay-sur-Sarthe

Poloha

Obec má rozlohu 2,1 km². Najvyšší bod je položený 117 m n. m. a najnižší bod 67 m n. m.

Obyvateľstvo

Počet obyvateľov obce je 2 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Loubaresse (Cantal)

Poloha

Obec má rozlohu 28,24 km². Najvyšší bod je položený 996 m n. m. a najnižší bod 726 m n. m.

Obyvateľstvo

Počet obyvateľov obce je 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Planzolles

Poloha

Planzolles má rozlohu 5,41 km². Najvyšší bod je položený 727 m n. m. a najnižší bod 260 m n. m.

Obyvateľstvo

Planzolles má 138 obyvateľov (2009).
Graf vývoja obyvateľstva:
Zdroje: INSEE
Matej Oravec

Spartak Trnava

Oravec sa narodil v Trnave, kde aj začal hrávať futbal. Za prvý tím Spartaka Trnava debutoval 17. júla 2016 v zápase proti Podbrezovej. S Trnavou sa v sezóne 2017/18 tešil zo zisku ligového titulu. Trnava sa následne kvalifikovala do skupinovej fázy Európskej ligy UEFA. Oravec rozhodol o víťazstve 1–0 nad Anderlechtom v prvom kole.

Železiarne Podbrezová

V januári 2019 odišiel Oravec s Trnavy a podpísal zmluvu s Podbrezovou. Skóroval hneď pri svojom debute, 16. februára 2019 v zápase proti Nitre. Podbrezová vonku vyhrala 3–1. Po sezóne ale Železiari vypadli z najvyššej súťaže.

Dunajská Streda

V lete 2019 podpísal kontrakt s Dunajskou Stredou. Po odchodoch Šatku či Huka sa stal dôležitou súčasťou tímu.
Tajba

Ochrana prírody

Výskyt korytnačiek bahenných na východnom Slovensku je viazaný na NPR Tajba. Zostupný trend populácie na Slovensku si vynútil uvažovať o ich územnej ochrane. Vtedajšiu ŠPR Tajba navrhol Dr. Štollmann. Dňa 25. 5. 1966 bola schválená SNR. Tým sa právne zabezpečila územná ochrana korytnačky bahennej na jedinej reprezentatívnej lokalite Východoslovenskej nížiny s rozlohou 27,36 ha.
Ochrana ŠPR Tajba nebola bez problémov. Tesne pred jej vyhlásením ŠM v Strede nad Bodrogom začal v časti pripravovanej rezervácie ťažiť dno mŕtveho ramena a začali ho vápniť. Zber trstiny obyvateľmi patril tiež k pravidelným zásahom do rezervácie. V roku 1970 sa na Tajbe začala výstavba odchovne pre polodivoký chov kačíc, a iba dodatočne sa o nej konzultovalo so ŠOP. V roku 1971 v tesnej blízkosti ŠPR Tajba ŠL v Košiciach zriadili svoju bažantnicu a súčasne vykládli po obvode rezervácie vajcia otrávené síranom thálnym proti strakám, vranám a čajkám. Po následných rokovaniach so ŠOP bola bažantnica zrušená.
Najzávažnejší zásah do ŠPR nastal haváriou vykurovacích olejov v PNZP v Strede nad Bodrogom, ktoré odtiekli odpadovým kanálom priamo do južnej časti ŠPR. ŠOP v Prešove musela prevziať všetku iniciatívu na doriešenie prípadu a za aktívnej pomoci Štátnej vodohospodárskej inšpekcie v Košiciach nakoniec PNZP musel uhradiť škody za nedodržanie vodohospodárskych predpisov. Po všetkých týchto pohromách, ktoré rezerváciu postihli boli vyhliadky korytnačiek bahenných vcelku uspokojivé.
RNDr. Jozef Voskár pri pozorovaniach v roku 1986 zaznamenal výskyt korytnačiek len v tých častiach rezervácie, ktoré boli mimo priameho dosahu splaškov z PNZP a mimo dosahu olejovej havárie. O svojich pozorovaniach napísal: „Na jednom z úsekov rezervácie v dĺžke asi 150 m sme pozorovali celkove 5 dospelých (20 – 25 cm) asi 20 m od seba vzdialených jedincov a niekoľko korytnačiek menších veľkostných kategórií. Populácia je dynamická, má zastúpené všetky vekové kategórie."
Potom ale nastala pre ŠPR ďalšia katastrofa. Bolo upravované koryto rieky Bodrog a hladina vody na Tajbe začala klesať. Najväčší pokles, ktorý trvá dodnes je v časti, kde sa presťahovala celá populácia korytnačiek, a ktorá je mimo dosahu olejovej havárie. Týmto sa korytnačkám znemožnilo dostať sa na miesto, kde kládli vajcia. A keď sa tam tie najstatočnejšie samičky dostanú, vyliahnuté mláďatá sa nemajú šancu dostať k vode, ktorá je momentálne vzdialená od miesta, kde sa narodili asi 500 m. Na tomto úseku by určite neušli pohľadom predátorov.
Saint-Paul-du-Vernay

Poloha

Obec má rozlohu 15,13 km². Najvyšší bod je položený 139 m n. m. a najnižší bod 35 m n. m.

Obyvateľstvo

Počet obyvateľov obce je 726 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
West Memphis Three

Pod menom West Memphis Three sú v Spojených štátoch amerických známi traja mladí muži, ktorí v roku 1993 údajne spáchali vraždu troch osemročných detí, a ktorí boli v tom istom roku uväznení a odsúdení. Tento prípad vzbudil veľkú pozornosť médií, pretože existujú aj oporné body, ktoré nasvedčujú tomu, že by mohlo ísť o justičný omyl. Prípad je stále aktuálny, prebieha vyšetrovanie a momentálne sa novými forenznými metódami porovnávajú vzorky DNA z miesta činu so vzorkami DNA obvinených. Genetické dôkazy nasvedčujú, že skutočne ide o justičný omyl.

Aktuálny vývoj

V júli 2007 bol predložený nový forenzný materiál. Okrem toho sa zistilo, že ani jedna z DNA vzoriek nájdených na mieste činu, nie je zhodná s genetickými vzorkami obvinených, ale so vzorkou nevlastného otca jedného z obvinených a jeho kamarátom, s ktorým sa v deň činu údajne stretol. Obhajoba odsúdeného na trest smrti podala žiadosť o konzultáciu z dôvodu zámeru obnovenia procesu, ktorú zodpovedný sudca v septembri 2008 zamietol. V novembri 2010 najvyšší súd po verbálnej konzultácii obhajoby toto rozhodnutie odvolal a pre všetkých troch obvinených nariadlil nový termín konzultácie, pri ktorej sa má rozhodnúť, či súdny proces bude obnovený.

Pozadie príbehu

V čase činu mali obvinení 16 a 18 rokov. V máji v roku 1993 údajne zviazali, týrali a zabili troch osemročných chlapcov, pričom podľa pitvy jedna z obetí zomrela na vykrvácanie spôsobené reznými ranami a ďalšie dve boli utopené. Najstarší z predpokladaných páchateľov bol odsúdený na trest smrti prostredníctvom injekcie s jedom a ostatní dvaja mladiství na trest väzením. Polícia bola následne v rôznych publikáciách ako aj v nižšie uvedenom dokumentárnom filme kritizovaná, že pri vyšetrovaní tohto prípadu nepostupovala starostlivo, a že neboli zohľadnené alternatívne hypotézy a niektoré stopy boli zahladené. Okrem toho boli obžalovaní zo strany justície obvinení zo satanistických skutkov podľa takých indícií ako sú obľúbená hudba a štýl obliekania sa.

Verejné reakcie

Prípad na verejnosti vyvolal vlnu solidarity s obvinenými. Viaceré prominentné osobnosti a skupiny (napríklad skupina Pearl Jam) vydali na podporu West Memphis Three albumy alebo pesničky. Dodnes boli v americkej televízii odvysielané dve dokumentácie, ktoré sa s týmto prípadom kriticky zaoberajú a okrem toho vyšli k prípadu dve knihy a plánuje sa natočiť aj film.
Dili

Dili (zriedkavo Díli) je hlavné a najväčšie mesto Východného Timoru. Má 59 069 obyvateľov, s aglomeráciou okolo 163-tisíc (2006).
Leží na severnom pobreží ostrova Timor. Nachádza sa tu Univerzita Východného Timoru a medzinárodné letisko.

Dejiny

Dili bolo osídlené portugalskými osadníkmi v roku 1520 a v roku 1596 sa stalo hlavným mestom Portugalského Timoru. Počas 2. svetovej vojny bolo mesto okupované japonskými vojakmi od februára 1942 až do jej konca v roku 1945. 28. novembra 1975 sa Dili stalo hlavným mestom novo vzniknutého štátu Východný Timor, ale 7. decembra mesto obsadila Indonézia a 17. júla 1976 anektovala Východný Timor ako svoju 27. provinciu s centrom práve v Dili. 20. mája 2002 bol pod dohľadom OSN obnovený štát Východný Timor a Dili sa tak znova stalo hlavným mestom nezávislého štátu. V máji 2006 zasiahli mesto nepokoje, ktoré v meste napáchali značné škody. Vyústili až do evakuácie cudzích štátnych príslušníkov, ktorí sa práve nachádzali v Dili, a k zahraničnej intervencii a následnému znovunastoleniu poriadku.

Ekonomika

Dili je komerčným centrom a najvýznamnejším prístavom v krajine. Hlavnými hospodárskymi odvetviami sú výroba keramiky, mydla a parfumov a spracovávanie kávy.
Verrey-sous-Salmaise

Poloha

Obec má rozlohu 8,21 km². Najvyšší bod je položený 537 m n. m. a najnižší bod 324 m n. m.

Obyvateľstvo

Počet obyvateľov obce je 318 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Podobnostné číslo

Podobnostné číslo je veličina používaná v teórii podobnosti. Podobnostných čísel je viac, sú tvorené vzájomným vzťahom iných fyzikálnych veličín tak, aby bol výsledok fyzikálne bezrozmerný. Význam podobnostných čísel je v tom, že dva systémy sú si v súvislosti s určitými javmi podobné len ak majú príslušné podobnostné čísla rovnakú hodnotu. Využívajú sa najmä v mechanike tekutín.

Príklad využitia

Podobnostné čísla slúžia napríklad v letectve pre porovnanie prúdenia okolo reálneho lietadla a jeho modelu.
Všeobecne nie je možné dosiahnuť zhodu všetkých podobnostných čísel pri modelovaní nejakého reálneho javu. Preto sa podmienky modelovania nastavia tak, aby bola dosiahnutá zhoda podobnostného čísla (alebo niektorých ďalších) ktoré majú najväčší vplyv na skúmaný jav. Napríklad pri skúmaní zvukových a nadzvukových rýchlostí lietadla je potrebné počítať s Machovým číslom, pri podzvukových rýchlostiach má význam dodržanie Reynoldsovho čísla.
Villeberny

Poloha

Obec má rozlohu 12,9 km². Najvyšší bod je položený 507 m n. m. a najnižší bod 308 m n. m.

Obyvateľstvo

Počet obyvateľov obce je 88 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Boulevard Bessières

Boulevard Bessières je bulvár v 17. obvodu v Paríži. Je súčasťou tzv. Maršalských bulvárov. Bulvár nesie meno Jeana Baptistu Bessièra (1768 – 1813), maršala Francúzska.
Rozkladá sa medzi Porte de Saint-Ouen a Porte de Clichy.

Dejiny

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Hůrka u Hranic

Ochrana

Predmetom ochrany je vrchol a významná časť svahov rovnomenného 370 metrov vysokého vrchu spadajúceho do podbeskydskej pahorkatiny so vzácnou kvetenou, faunou a krasovými javmi.
Súčasťou národnej prírodnej rezervácie Hůrka u Hranic sú Hranická priepasť, zrúcanina hradu Svrčov a vyhliadka U Svätého Jána.
Mandailles-Saint-Julien

Poloha

Obec má rozlohu 35,37 km². Najvyšší bod je položený 1 780 m n. m. a najnižší bod 837 m n. m.

Obyvateľstvo

Počet obyvateľov obce je 200 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prostredný hrebeň

Prostredný hrebeň leží vo Vysokých Tatrách a oddeľuje Malú a Veľkú Studenú dolinu. Začína sa v hlavnom tatranskom hrebeni ležiacou Širokou vežou (2 461 m n. m.) a končí sa Predným Malým oštepom. Jeho najvyšším bodom je Prostredný hrot (2 440 m n. m.).
Viménil

Poloha

Obec má rozlohu 8,05 km². Najvyšší bod je položený 563 m n. m. a najnižší bod 349 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coulonces (Calvados)

Poloha

Obec má rozlohu 15,58 km². Najvyšší bod je položený 196 m n. m. a najnižší bod 84 m n. m.

Obyvateľstvo

Počet obyvateľov obce je 716 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE